TEAMG เซ็นสัญญา “สกพอ.” บริหาร-กำกับสัญญาโครงการสนามบินอู่ตะเภา-เมืองการบินภาคตะวันออก
TEAMG เซ็นสัญญา "สกพอ." บริหาร-กำกับสัญญาโครงการสนามบินอู่ตะเภา-เมืองการบินภาคตะวันออก
16 ธ.ค. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ลงนามเป็นที่ปรึกษาสนับสนุนสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) เพื่อบริหารและกำกับสัญญาโครงการพัฒนาสนามบินอู่ตะเภาและเมืองการบินภาคตะวันออก ประจำปีงบประมาณ พ.ศ. 2563 โดยบริษัทจะสนับสนุน สกพอ. และกองทัพเรือในการบริหารจัดการโครงการ ติดตาม กำกับ และเสนอแนะแนวทางในขั้นตอนการคัดเลือกเอกชนร่วมลงทุนโครงการพัฒนาสนามบินอู่ตะเภาและเมืองการบินภาคตะวันออก
รวมทั้งจัดทำแผนบูรณการบริหารโครงการในพื้นที่เขตส่งเสริมเมืองการบินภาคตะวันออก ซึ่งประกอบด้วย โครงการก่อสร้างศูนย์ซ่อมอากาศยาน (MRO) โครงการก่อสร้ างทางวิ่งและทางขับที่ 2 โครงการพัฒนาสาธารณูปโภคกลางในสนามบิน โครงการก่อสร้างศูนย์ฝึกอบรมบุคคลากรด้านการบินและอวกาศ โครงการก่อสร้างหอบังคับการบิน รวมทั้งโครงการโครงสร้างพื้นฐานอื่นๆ ที่เชื่อมโยงกับการพัฒนาสนามบินอู่ตะเภาฯ โดยมีระยะเวลาดำเนินการ 300วัน นับจากวันเริ่มงาน